Revolver (album)
"Revolver" on The Beatlesi seitsmes stuudioalbum, mis ilmus 5. augustil 1966. Lood salvestati aprillist juulini. Esialgu taheti albumi pealkirjaks panna "Abracadabra", kuid siis leiti, et sellise pealkirjaga album on juba ilmunud. Albumi muusikas on stilistilisi uuendusi, mida arendati edasi järgmistel albumitel. 2002. aastal hääletasid muusikaajakirja Rolling Stone lugejad selle kõigi aegade parimaks albumiks ning 2003. aastal valis sama ajakirja poolt kokku pandud asjatundjate žürii "Revolvri" paremuselt kõigi aegade kolmandaks albumiks.